ক্রিস ইমপেই
ক্রিস্টোফার ডেভিড ইম্পেই ( জন্ম ২৫ জানুয়ারি ১৯৫৬) একজন ইংরেজ জ্যোতির্বিজ্ঞানী, শিক্ষক ও লেখক। ১৯৮৬ সাল থেকেই তিনি অ্যারিজোনা বিশ্ববিদ্যালয়ের অনুষদের একজন সদস্য। তিনি পর্যবেক্ষণক্ষম সৃষ্টিতত্ত্বের একজন গবেষক। আরো বিস্তারিত বলতে চাইলে অল্প উজ্জলতা বিশিষ্ট ছায়াপথ, আন্তঃছায়াপথ মাধ্যম ও কোয়াসার নিয়ে তিনি গবেষণা করেন। একজন শিক্ষক হিসেবে, কীভাবে যারা বিজ্ঞান বিভাগের শিক্ষার্থী নন তাদের কাছে সহজে বিজ্ঞান শিখানো যায় তা নিয়ে কাজ করেছেন। তিনি অনেক জটিল গবেষণা যেমন করেছেন, ঠিক তেমনি অনেক সহজ ভাষায় জনপ্রিয় বিজ্ঞান বইও লিখেছেন।